recursal/SuperWikiNEXT-32B huggingface dataset:
**அருளாளர் பட்டம்** (**முத்திப்பேறு பட்டம்**) என்பது கிறித்தவ நம்பிக்கையைக் கடைப்பிடித்து, சிறப்பான விதத்தில் வாழ்ந்து இறந்த ஒரு மனிதர் விண்ணகத்தில் இருக்கிறார் எனவும், கடவுளிடம் இவ்வுலகில் இருப்பவர்களுக்காக பரிந்து பேசும் வல்லமை உள்ளவர் எனவும் கத்தோலிக்க திருச்சபையினால் வழங்கப்படும் அங்கீகாரம் அல்லது சடங்குமுறை ஆகும். இது கத்தோலிக்க வழக்கத்தில் **முத்திப் பேறுபெற்ற பட்டம்** (Beatification) என்றும் அறியப்படுகிறது. இச்சொல் Beatus என்னும் இலத்தீன் மூலத்திலிருந்து பிறந்தது. இதற்கு "பேறு பெற்றவர்" என்பது பொருள்.

புனிதர் பட்டம் வழங்குவது தொடர்பான வழக்கமான நான்கு படிகளில் இது மூன்றாவதாகும். முதல் படி "இறை ஊழியர் நிலை" எனவும், இரண்டாம் படி "வணக்கத்துக்குரிய நிலை" எனவும் அழைக்கப்படுகின்றன.

ஒருவருக்கு முத்திப்பேறு பெற்ற பட்டம் வழங்கப்பட்டபின், மக்கள் அவரிடம் தனிப்பட்ட விதத்திலும், சிற்றாலயங்களிலும் (chapel) பரிந்துரை வேண்டுதல்களை முன்வைக்கலாம். ஆனால் கோவில்களிலும் (church), பேராலயங்களிலும் (basilica) அத்தகைய வேண்டுதல்களை நிகழ்த்த மறைமாவட்ட ஆயரின் அனுமதி தேவை. புனிதர் பட்டம் வழங்கப்பட்டபின் எல்லா வழிபாட்டு இடங்களிலும் அப்புனிதருக்கு வணக்கம் செலுத்தப்படலாம்.

கத்தோலிக்க நம்பிக்கையின் மீது இருக்கும் வெறுப்பால் (hatred for the faith - "odium fidei") மறைசாட்சியாக கொல்லப்பட்டு வணக்கத்திற்குரியவர் நிலையை அடைந்தவர்களுக்கு, அருளாளர் பட்டம் அளிக்கப்பட புதுமைகள் ஏதும் நிகழத் தேவை இல்லை. தமிழகத்தில் பிறந்த தேவசகாயம் பிள்ளைக்கு இது போலவே அருளாளர் பட்டம் அளிக்கப்பட்டுள்ளது குறிப்பிடத்தக்கது. ஆயினும் மறைசாட்சியாக இறக்காதவர்களுக்கு ஒரு புதுமை நிகழ்ந்தால் மட்டுமே அருளாளர் பட்டம் அளிக்கப்படும்.

அன்னை தெரேசாவுக்கு, திருத்தந்தை இரண்டாம் அருள் சின்னப்பர் அக்டோபர் 19, 2003 அன்று முத்திப்பேறு பெற்ற பட்டம் அளித்தார்

| **உரோமன் கத்தோலிக்க திருச்சபையில் புனிதர் பட்டத்திற்கான படிகள்** |
| --- |
|   இறை ஊழியர்   →   வணக்கத்திற்குரியவர்   →   அருளாளர்   →   புனிதர்   |

வெளியிணைப்புகள்
---------------

* கத்தோலிக்க திருச்சபையில் முத்திப்பேறு பெற்ற பட்டம் பெற்றவர்களின் பட்டியல் by Giga-Catholic Information.

மேற்கோள்கள்
-----------

1. ↑  "American Saints and Blesseds | USCCB". .
2. ↑  A. De Meester, *Juris Canonici et Juris Canonico-Civilis Compendium* Nova Editio, Tomus Tertius, Pars Secunda (Brugis: Desclée de Brouwer et Sii, 1928) p. 86 (citing the canonist Pope Benedict XIV, *De Servorum Dei Beatificatione et Beatorum Canonizatione*)
3. ↑  Beccari, Camillo (1907). "Beatification and Canonization." *The Catholic Encyclopedia*. Vol. 2. New York: Robert Appleton Company. Via *New Advent*. newadvent.org. Accessed 1 November 2015.
**ஆவணி அவிட்டம்** என்னும் ஆண்டுச் சடங்கு உபநயனம் செய்து கொண்ட பிராமணர் விஸ்வகர்மா மற்றும் செட்டியார் ஆடி  அல்லது ஆவணி மாதங்களில் கடைபிடிக்கும் வழிபாடாகும்.
சமசுகிருதத்தில் இது *உபாகர்மா* என வழங்கப்படுகிறது. இதன் பொருள் *தொடக்கம்* எனபதாகும். இன்றைய தினம் வேதங்களை படிக்க துவங்க நல்லநாள் எனக் கொள்ளலாம்.

வேதங்களும் உபாகருமமும்
----------------------

உபாகர்மம் பொதுவாக ஆடி/ஆவணி (சிரவண) மாதத்தின் பௌர்ணமி நாளில் நடைபெறுகிறது. ஆனால் ஒருவரின் வேத பிரிவு கிளையின் அடிப்படையில் நாட்கள் வேறுபடும். வேதங்களாவன இருக்கு, யஜுர், சாம, அதர்வணம் என நான்கு பிரிவுகளாகப் பிரிக்கப்பட்டுள்ளது. 
பழையகாலத்திலிருந்து மக்கள் தங்களை இந்தப் பிரிவுகளுள் ஒன்றுடன் இணைத்துக் கொண்டுள்ளனர். அவர்களது பரம்பரையினர் அந்தந்த வேதப் பிரிவைச் சார்ந்திருப்பார்கள். அதன்படியே தங்கள் புனிதச் சடங்குகளைச் செய்து வருவார்கள். 

சிராவண மாதம் என்பது ஆடி அமாவாசையில் தொடங்கி, ஆவணி அமாவாசை வரை உள்ள காலமாகும். 
இந்தச் சிராவண மாதத்தில் வரும் அவிட்டம் நட்சத்திரம் பௌர்ணமி நாள் யஜுர் வேதிகளுக்கு உபாகர்மம் நடக்கும்.
இதே சிராவண மாதத்தில் வரும் திருவோணம் நட்சத்திரத்திலன்று ரிக் வேதிகளின் உபாகருமமும், 
அடுத்த மாதத்தில் வரும் அஸ்த நட்சத்திரத்தன்று சாம வேதிகளின் உபாகர்மமும் நடக்கும். (இது அநேகமாக பிள்ளையார் சதுர்த்தி அன்றோ அல்லது அதற்கு ஒரு நாள் முன், பின்னேயோ வரும்.)

ஆவணி அவிட்டம் பெயர்
-------------------

தமிழ் நாட்டில் மிகப் பெரும்பாலானோர் யஜுர் வேதிகளாக இருப்பதாலும், அவர்கள் அவிட்டம் நட்சத்திரத்தில் உபாகர்மம் மேற்கொள்வதாலும் தமிழில் உபாகர்மத்துக்கு "ஆவணி அவிட்டம்" என்றே பொதுவாகச் சொல்லப்படுகிறது.

நாள் சிறப்பு
------------

இது ஓர் கூட்டுவழிபாடு ஆகும். இந்நாளில் அனைவரும் ஆற்றங்கரையிலோ குளக்கரையிலோ குளித்து இத்தகைய சடங்கினை உருவாக்கிய இருடிகளுக்கு நன்றி கூறி தர்ப்பணம் செய்வர். தந்தை இல்லாதவர்கள் தங்கள் மூதாதையருக்கு எள்ளும் அரிசியும் நீரில் கொடுத்து தர்ப்பணம் செய்வர். பின்னர் தாங்கள் அணிந்துள்ள பூணூலைப் புதுப்பிப்பதோடு தங்கள் வேதங்களைப் படிக்கவும் தொடங்குவர்.

காயத்ரி ஜபம்
------------

உபாகர்மம் நடந்த அடுத்த நாள் காயத்ரி ஜபம் என்னும் மந்திரத்தை உச்சாடனம் செய்யும் நிகழ்ச்சி நடக்கும். காயத்ரி மந்திரத்தை 1008 தடவைகள் உச்சாடனம் செய்யவேண்டும். இதனை கூட்டு வழிபாடாகச் செய்யும்போது எத்தனை பேர் பங்கேற்கிறார்களோ அந்த எண்ணிக்கையால் 1008 ஐ வகுத்து அத்தனை தடவைகள் எல்லோரும் சேர்ந்து சொல்வார்கள்.

மேற்கோள்கள்
-----------

1. ↑  Sastri, S. M. Natesa (1903) (in en). *Hindu Feasts, Fasts and Ceremonies*. Printed at the M.E. publishing house. பக். 10. .
2. ↑  Brouwer, Jan (1995) (in en). *The Makers of the World: Caste, Craft, and Mind of South Indian Artisans*. Oxford University Press. பக். 558. பன்னாட்டுத் தரப்புத்தக எண்:978-0-19-563091-6. .
3. ↑  Iyer, N. P. Subramania (1991) (in en). *Kalaprakasika*. Asian Educational Services. பக். 59. பன்னாட்டுத் தரப்புத்தக எண்:978-81-206-0252-6. .
**சாமராயபட்டி** தமிழ்நாட்டின் திருப்பூர் மாவட்டத்தின் தென் கோடியில் உள்ள மடத்துக்குளம் வட்டத்தில் இயற்கை எழில் சூழ்ந்த வயல் வெளிகளுக்கு மத்தியில் அமைந்துள்ள ஒரு கிராமம் ஆகும்.

முதன்மைத் தொழில்கள்
-------------------

இங்குள்ள மக்களுக்கு முதன்மைத் தொழிலாக விவசாயம் உள்ளது. நெல், கரும்பு, வாழை, தென்னை போன்றவை முதன்மைப் பயிர்களாக இருக்கின்றன.

அமைவிடம்
--------

இவ்வூர் மடத்துக்குளத்தில் இருந்து தெற்கே 8 கி.மீ தொலைவிலும் உடுமலையில் இருந்து கிழக்கே 12 கி.மீ தொலைவிலும் திண்டுக்கல் மாவட்டம் பழநியில் இருந்து மேற்கே 24 கி.மீ தொலைவிலும் அமைந்துள்ளது. புவியியல் ரீதியான அமைவிடம் 10°30'0" வடக்கு 77°19'52" கிழக்கு ஆக உள்ளது.

தபால் நிலையம்
-------------

சாமராயபட்டியில் ஒரு துணை தபால் நிலையம் உள்ளது. இதன் குறியீடு எண் 642204 ஆகும்.

அருகிலுள்ள இடங்கள்
------------------

திருமூர்த்தி அணை, அமராவதி அணை, அமணலிங்கேசுவரர் ஆலயம், தாண்டேசுவரர் ஆலயம், காசி விசுவநாதர் ஆலயம், பழனி முருகன் கோவில் போன்ற புகழ் மிக்க வழிபாட்டு மற்றும் சுற்றுலாத் தலங்கள் இவ்வூரின் அருகில் உள்ளன.

மேற்கோள்கள்
-----------

1. 1 2  "இந்தியாமாப்பியா இணையத்தளம்". India Mapia.. பார்த்த நாள்: 5 சூலை 2017.
2. ↑  "Samarayapatti". wikimapia.. பார்த்த நாள்: 5 சூலை 2017.
**துவாரகா ஆறு** (Dwarka River) (பாபலா என்றும் அழைக்கப்படுகிறது) பாகிரதி ஆற்றின் துணை ஆறாகும்.

விளக்கம்
--------

துவாரகா ஜார்கண்ட் மாநிலத்திலுள்ள சாந்தல் பர்கானாஸ் என்ற பகுதியில் தோன்றுகிறது. இது அங்கிருந்து மேற்கு வங்க மாநிலம், பிர்பூம் மாவட்டத்தின் டௌஸா வழியாக பாய்ந்து, பின்னர் மிரெர்ஷ்வர் மற்றும் ராம்பூர்ஹாட் காவல் நிலையப் பகுதிகள் வழியாகப் பாய்கிறது. இது இறுதியாக முர்சிதாபாத் மாவட்டத்தின் வழியாக பாய்ந்து பாகிரதி ஆற்றில் கலக்கிறது. துவாரகா ஆற்றின் மொத்த நீளம் 156.5 கி.மீ.

முர்சிதாபாத் மாவட்டத்தில் துவாரகா ஆறு
இந்த ஆற்றின் கரையில் சில பெரிய சக்தி கோயில்கள் அமைந்துள்ளன அவை, தண்டோபீடம், மவுலகுசியா கோவில், மல்லாக்சியா கோவிலில் ஆகியவை ஆகும். இது ஒரு மிதமான அளவுள்ள ஆறு என்றாலும், இது பல பெயர்கள் மற்றும் பல சிறு கிளையாறுகையும் கொண்டு உள்ளது. இது பிஷ்ணுபூரில் இரண்டு ஆறாக பிரிகிறது. கண்டி கிளையானது கல்யாண்புர் (முர்ஷிதாபாத்) அருகே பகவதிவுடன் கலக்கிறது. அதன் பல கிளைகள் மற்றும் கால்வாய்களாக பகவதிவுடன் கலக்கிறது.

டெச்சா அணை
----------

துவாரகா ஆற்றின் குறுக்கே டௌஸாவில் உள்ள ஒரு அணை 1,700,000 கன சதுர மீட்டர்கள் (1,400 acre⋅ft). நீரைத் தேக்கும் திறன் கொண்டது. இது பிர்பூம் மாவட்டத்தில் தேசிய நெடுஞ்சாலை 60 இன் மேற்கில் உள்ளது.

மேற்கோள்கள்
-----------

1. ↑  O'Malley, L.S.S. ICS, *Birbhum*, *Bengal District Gazetteers*, p. 5, 1995 reprint, Government of West Bengal
2. ↑  Anandabazar Patrika, www.anandabazar.com/district/nodia-murshidabbad/river-water-and-their-mingling-eyes-for-present-condition-1.418674
3. ↑  "Poverty and Vulnerability". *Vulnerability due to flood* (Human Development Report: Birbhum) இம் மூலத்தில் இருந்து 2010-08-07 அன்று. பரணிடப்பட்டது... பார்த்த நாள்: 2010-06-15.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Calicalicus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கேலிகேலிகசு*** (*Calicalicus*) என்பது வாங்கிடே குடும்பத்தைச் சேர்ந்த ஒரு பறவை பேரினமாகும். இதில் இரண்டு சிற்றினங்கள் உள்ளன. இவை இரண்டும் மடகாசுகரில் மட்டுமே காணப்படும் அகணிய உயிரிகள் ஆகும்.

சிற்றினங்கள்
------------

| படம் | விலங்கியல் பெயர் | பொதுப் பெயர் | பரவல் |
| --- | --- | --- | --- |
|  | *கேலிகேலிக்கசு மடகாசுகாரியென்சிசு* | செவ்வால் வேங்கா | மடகாசுகர் |
|  | *கேலிகேலிக்கசு* *ருபோகார்பலிசு* | செந்தோள் வேங்கா | தென்மேற்கு மடகாசுகர் |
|

1854ஆம் ஆண்டில் பிரான்சு இயற்கையியலாளர் சார்லஸ் லூசியன் போனபார்தே என்பவரால் செவ்வால் வேங்கா மாதிரி இனமாக அறிமுகப்படுத்தப்பட்டது. *கேலிகேலிகசு* என்ற பெயர் மலகசி மொழி வார்த்தையான *காலி-காலியில்* இருந்து வந்தது. இது ஆண் செவ்வால் வேங்காவிற்கு பிரான்சு விலங்கியல் நிபுணர் மாதுரின் ஜாக் பிரிசனால் இடப்பட்ட பெயர்.

மேற்கோள்கள்
-----------

1. ↑  "Vangidae". The Trust for Avian Systematics. .
2. ↑  "ITIS Report: *Calicalicus*". Integrated Taxonomic Information System. .
3. ↑   *Birds of Madagascar: A Photographic Guide*. Pica Press.
4. ↑  Charles Lucien Bonaparte (1854). "Notes sur les collections rapportées en 1853, par M. A. Delattre, de son voyage en Californie et dans le Nicaragua". *Comptes Rendus Hebdomadaires des Séances de l'Académie des Sciences* **38**: 386, 535. .
5. ↑  Mathurin Jacques Brisson (1760) (in fr, la). *Ornithologie, ou, Méthode contenant la division des oiseaux en ordres, sections, genres, especes & leurs variétés*. **2**. Paris: Jean-Baptiste Bauche. பக். 164–166, Plate 16 figs 1, 2. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1869857
* விக்கியினங்கள்: Calicalicus
* ADW: Calicalicus
* BOLD: 119390
* GBIF: 2495101
* iNaturalist: 8487
* IRMNG: 1025979
* ITIS: 557468
* என்.சி.பி.ஐ: 1132578

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Brighamia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***பிரிகாமியா ராக்கி*** (*Brighamia rockii*) என்பது, ஹவாய் மொழியில் **மோலோகாய் ஓஹா** அல்லது **புவா ஆலா** என்று அழைக்கப்படும், பெல்ஃப்ளவர் குடும்பமான காம்பானுலேசி இனத்தை சேர்ந்த ஒரு பூக்கும் தாவர இனமாகும். ஹவாயில் உள்ள மோலோகாய் தீவுக்கு சொந்தமான இத்தாவரம், புவா தீவின் வடக்கு காற்று வீசும் கடற்கரையில் கடல் மட்டத்திலிருந்து 470 மீ (1,540 அடி) வரையுள்ள பாறைகளில் உள்ள புதர் நிலங்கள் மற்றும் காடுகளில் போன்றவைகளில் வாழ்கிறது.

அமைப்பு
-------

இத்தாவரமானது, 1–5 மீ (3.3–16.4 அடி) உயரம் கொன்ட தண்டுகளும், சதைப்பற்றுள்ள, முட்டை வடிவ 6–22 செ.மீ (2.4–8.7 அங்குலம்) நீளமும் 1–15 செ.மீ (0.39–5.91 அங்குலம்) அகலமும் கொண்ட இலைகளையும் கொண்டு, தாவரத்தின் மேற்புறத்தில் ஒரு வட்ட அமைப்பை உருவாக்குகின்றன. ஒவ்வொரு மஞ்சரியிலும் மூன்று முதல் எட்டு எக்காள வடிவ வெள்ளை மலர்கள் அமைந்துள்ளன.

பாதுகாப்பு நிலை
---------------

லானாய் மற்றும் மௌய் போன்ற தீவுகளில் இருந்து இத்தாவரம் முற்றிலுமாக அழிக்கப்பட்டுள்ளது. வாழ்விட இழப்பு, அன்னிய தாவரங்களுடனான போட்டி, ஆடுகள் மற்றும் மான்களால் உண்ணப்படுதல் மற்றும் மகரந்தச் சேர்க்கையாளர்களின் பற்றாக்குறை ஆகியவை இதன் உயிர்வாழ்வதற்கான அச்சுறுத்தல் காரணங்களாகும்.

காடுகளில் ஐந்து இடங்களில் இத்தாவரம் பதிவுசெய்யப்பட்டுள்ளது.மொத்த எண்ணிக்கை 200 க்கும் குறைவாக உள்ளதாக மதிப்பிடப்பட்டுள்ளது. எனவே அருகிவரும் இனமாக இது பட்டியலிடப்பட்டுள்ளது. மேலும் இப்போது அறிமுகப்படுத்தப்பட்ட பருந்து அந்துப்பூச்சி டாப்னிஸ் நேரி என்பதன் மூலம் மகரந்தச் சேர்க்கை செய்யப்படுகிறது.

சில ஆர்வமுள்ள தனிநபர்கள் தங்கள் பூர்வீக வாழ்விடங்களில் இத்தாவரத்தைப் பயிரிடப்பட்டு பராமரித்து வருகின்றனர்.

மேற்கோள்கள்
-----------

1. ↑  Bruegmann, M.M.; Caraway, V. (2003). "*Brighamia rockii*". *IUCN Red List of Threatened Species* **2003**: e.T44081A10849477. doi:10.2305/IUCN.UK.2003.RLTS.T44081A10849477.en.. பார்த்த நாள்: 16 November 2021.
2. ↑  "Brighamia rockii". *CPC National Collection Plant Profiles* (Center for Plant Conservation). 2008-07-22 இம் மூலத்தில் இருந்து 2010-10-28 அன்று. பரணிடப்பட்டது.. .
3. ↑  The Nature Conservancy
4. ↑  USFWS. *Brighamia rockii* Five Year Review. January 18, 2008.
**ஆசிரமம் சிறுவர் பூங்கா** (**Asramam Children's Park) இந்தியாவின்** கேரள மாநிலம் கொல்லம் நகரில் உள்ள ஆசிரமம் பகுதியில் அமைந்துள்ள குழந்தைகளுக்கான ஒரு பூங்கா ஆகும். இந்த பூங்கா இந்தியாவின் கொல்லம் மாநகராட்சிக்கு சொந்தமானது.  கொல்லம் *குழந்தைகள் பூங்கா,* என்றும் குழந்தைகள் போக்குவரத்துப் பூங்கா என்றும் இது அழைக்கப்படுகிறது. பூங்கா கொல்லம் நகரின் பொழுதுபோக்கு நடவடிக்கைகளுக்கான முக்கிய மையமான ஆசிரமம் சுற்றுலா கிராமத்தின் ஒரு பகுதியாக கருதப்படுகிறது.  ஒரு மாதிரி சாகசப் பூங்கா மற்றும் அரசு விருந்தினர் மாளிகையாகக் கருதப்படும் 200 ஆண்டுகள் பழமையான பிரித்தானிய விடுதி ஆகியவை இந்த பூங்காவிற்கு மிக அருகில் அமைந்துள்ளன.

அமைவிடம்
--------

* கொல்லம் பேருந்து நிலையம் - 1.2 கி.மீ
* கொல்லம் சந்திப்பு ரயில் நிலையம் - 3.8 கி.மீ
* சின்னக்கடை – 1.2 கி.மீ
* கொல்லம் துறைமுகம் - 3.4 கி.மீ
* கொல்லம் படகு முனையம் - 1.2 கி.மீ
* அந்தமுக்கம் நகர பேருந்து நிலையம் - 2.6 கி.மீ

வசதிகள்
-------

ஆசிரமத்தில் உள்ள சிறுவர் பூங்கா கொல்லம் நகரின் முக்கிய ஈர்ப்புகளில் ஒன்றாகும். கேரள அரசு 2009-2010 ஆம் ஆண்டில் மத்திய அரசின் உதவியுடன் பூங்காவை நவீனப்படுத்தியது. நீச்சல் குளம் மற்றும் புதிய சவாரிகளுடன் 2014 ஆம் ஆண்டில் பூங்கா மற்றொரு முகமாற்றத்தைப் பெற்றது. 
 
நுழைவாயில்

சுற்று சுவர்

மண்டபங்கள்

கழிவறை வளாகம்

திறந்தவெளி அரங்கம்

கழிப்பறை தொகுதி

நீச்சல் குளம்

உணவகம்

விற்பனை கடை 

250 கிலோவாட்டு மின்மாற்றி

பல்நோக்கு உடற் திறனகம் 

காணொளி விளையாட்டுகள்

### சவாரிகள்

 காற்று ஊதுபை சவாரி
மின்கல சிற்றுந்துகள்

நடன வண்டி சவாரி

குண்டு வீசும் கார்கள்

சுழற்சி மிதிவண்டிகள்

வாத்து படகு

பறக்கும் பாடகர் சவாரி

ஒட்டகச்சிவிங்கி இரயில் பயணம்

சூரியன்-சந்திரன் சக்கரம்

இப்போதெல்லாம், இந்த சிறுவர் பூங்கா கொல்லம் மலர் கண்காட்சிக்கான வழக்கமான கண்காட்சி மைதானமாக உள்ளது.

மேற்கோள்கள்
-----------

1. ↑  "Picnic Village, Asramam". Kerala Tourism. .
2. ↑  "Model Adventure Park, Kollam". Zone Kerala. .
3. ↑  "Asramam, Kollam". Malayala Manorama Online. .
4. ↑  "Kollam Flower Show to begin tomorrow". TNIE. .
உணவுண்ணா நிலையில் இயல்பான இரத்தச் சர்க்கரையின் அளவு 70-110 மி.கி / டெ. லிட்டர் ஆகும். இந்த அளவு அன்றாட பல நிகழ்ச்சிகளிலும் மாறாதிருக்கும்.  கார்போஹைட்ரேட்டு மிகுந்த உணவினை உட்கொண்டபின் இரத்தச் சர்க்கரை உச்சகட்டமாக 140 மி.கி / டெ. லிட்டர் அளவை எட்டலாம். இவ்வகை உயர் அளவு இரத்தத்தில் நீடித்தால் அதற்கு இரத்த சர்க்கரை மிகைப்பு (**Hyperglycemia**) என்று பெயர். இந்நிலை தொடர்ந்து நீடித்தால் உடல் உறுப்புகளின் பாதிப்பும், மரணமும் நேரிடலாம். 400 மி.கி / டெ. லிட்டர் அளவு ஒரு சில நாட்கள் நீடிப்பினும் உடல் நீர் இழப்பு, கோமா மற்றும் மரணம் நிகழும்.

மேற்கோள்கள்
-----------

1. ↑  American Diabetes Association (2014). "Diagnosis and Classification of Diabetes Mellitus". *Diabetes Care* **37**: S81–S90. doi:10.2337/dc14-s081. பப்மெட்:24357215.
2. ↑  James, Norman (30 March 2019). "Hyperglycemia Symptoms". EndocrineWeb. .
3. ↑  Pitton Rissardo, Jamir; Fornari Caprara, Ana L. (2020). "Movement disorders associated with hypoglycemia and hyperglycemia" (in en). *Annals of Movement Disorders* **3** (2): 118. doi:10.4103/AOMD.AOMD\_18\_20. பன்னாட்டுத் தர தொடர் எண்:2590-3446.. பார்த்த நாள்: 2022-01-26.
**பூனைப் பருந்து** (*harrier*) என்பது பகலாடி இனத்திலுள்ள, *அக்சிபிரிடே* குடும்பத்தைச் சேர்ந்த ஓர் கொன்றுண்ணிப் பறவை ஆகும். பூனைப் பருந்து திறந்த வெளிகளின் மேலாக தாழ்வாகப் பறந்து சிறு பாலூட்டிகள், ஊர்வன அல்லது பறவைகளை வேட்டையாடும் தன்மையுடையது. உலகம் முழுவதும் சுமார் 16 வகையான பூனைப் பருந்து இனங்கள் உள்ளன. அவற்றில் மோண்டாகு ஹாரியர், பேல்லிட் ஹாரியர், யுரேசியன் மார்ஷ் ஹாரியர் உள்ளிட்ட சுமார் 5 வகையான பறவைகள் இந்தியாவுக்கு வலசை வந்து செல்லும் வழக்கத்தைக் கொண்டிருக்கின்றன. இவற்றின் வாழிடம் வறண்ட, புல்வெளி நிலங்கள். எனவே இந்தியாவில் ராஜஸ்தானில் உள்ள தால் சப்பார் சரணாலயம், குஜராத்தில் உள்ள வேலவதார் தேசியப் பூங்கா, ‘லிட்டில் ரான் ஆஃப் கட்ச்’, ஆந்திராவில் ரோல்லபடு சரணாலயம் போன்ற பகுதிகளில் அதிக அளவில் இவற்றைக் காண முடியும். இவற்றின் வாழிடங்களான புல்வெளிகள்கள் அழிக்கப்பட்டுவருவதால் இந்தப் பறவைகளின் எண்ணிக்கையும் குறைந்துகொண்டே வருகின்றன.

உசாத்துணை
---------

1. ↑  ராதிகா ராமசாமி (4 ஆகத்து 2018). "புல்வெளி தொலைந்தால் தொலையும் பறவை". *கட்டுரை* (இந்து தமிழ்).. பார்த்த நாள்: 5 ஆகத்து 2018.

வெளியிணைப்புக்கள்
-----------------

* Harrier videos பரணிடப்பட்டது 2010-05-27 at the வந்தவழி இயந்திரம் on the Internet Bird Collection
* Harrier videos on the Internet Bird Collection
**நீ நான் நிலா** (Nee naan nila) 2007 ஆம் ஆண்டு எம். பி. எஸ். சிவகுமார் இயக்கத்தில், ஆர். வி. பரதன், லண்டன் ரவி மற்றும் மேக்னா நடிப்பில், ஆர். விஸ்வநாதன் தயாரிப்பில், தினா இசையில் வெளியான தமிழ்த் திரைப்படம் ஆகும்.

கதைச்சுருக்கம்
--------------

கல்லூரி மாணவர்களான வினோத் (ஆர்.வி. பரதன்) மற்றும் ராஜா (லண்டன் ரவி) இருவரும் ஒருவரையொருவர் வெறுக்கும் எதிரிகள். இருவரும் தங்கள் வகுப்பில் படிக்கும் நிலா என்ற பெண்ணைக் காதலிக்கின்றனர். ஓவியம் வரைவதில் திறமையான வினோத் முரட்டு சுபாவமுடையவன். நிலாவைக் காதலிப்பதற்காக தன்னை மாற்றிக்கொள்ள விரும்பாதவன் வினோத். ஆனால் நிலாவிற்காக ராஜா தன் குணத்தை மாற்றிக் கொள்கிறான். கல்லூரி சுற்றுலாவிற்காகக் கொடைக்கானல் செல்லும் இடத்தில் உடல்நிலை பாதிப்புக்குள்ளாகும் நிலாவை ராஜா கவனித்துக் கொள்கிறான். தன் காதலைத் தெரிவிக்கும் வினோத்திடம் தான் ராஜாவை காதலிப்பதாகச் சொல்கிறாள்.

ஒரு நாள் வாகன விபத்தில் ராஜா இறக்கிறான். இறந்தபின் ஆவியாக வருகிறான். ராஜா இறந்ததை அறிந்த நிலா தற்கொலைக்கு முயல்கிறாள். அவளை மற்றவர்கள் காப்பாற்றுகின்றனர். வினோத்தின் அறைக்குச் செல்லும் ராஜாவின் ஆவி அங்கு நிலாவை ஓவியமாக வினோத் வரைந்திருப்பதைப் பார்த்து அவன் நிலாவின் மீது வைத்துள்ள காதலைப் பற்றி அறிகிறது. வினோத்திடம் நிலாவின் மனதை மாற்ற அவளுக்குப் பிடித்தவகையில் நடந்துகொள்ளுமாறு கூறுகிறது. அதைக்கேட்டு வினோத்தும் தன்னை மாற்றிக்கொள்கிறான். ஆனாலும் நிலா வினோத்தைக் காதலிக்க பிடிவாதமாக மறுக்கிறாள். இறுதியில் நிலா என்ன முடிவெடுத்தாள் என்பது மீதிக்கதை.

நடிகர்கள்
---------

* ஆர். வி. பரதன் - வினோத்
* லண்டன் ரவி - ராஜா
* மேக்னா - நிலா
* மணிவண்ணன் - செல்லப்பா
* கருணாஸ் - மொக்கச்சாமி
* பவ்யா கிருஷ்ணன்
* மனோபாலா
* வெண்ணிற ஆடை மூர்த்தி
* பாலு ஆனந்த்
* கல்லுக்குள் ஈரம் ராமநாதன்
* முத்துக்காளை
* பயில்வான் ரங்கநாதன்
* கூல் சுரேஷ்
* சங்கீதா பாலன்
* அச்சமில்லை கோபி
* அப்புக்குட்டி
* திருப்பூர் ராமசாமி
* ரகசியா
* அபிநயஸ்ரீ

இசை
---

படத்தின் இசையமைப்பாளர் தினா. பாடலாசிரியர்கள் பா. விஜய், நா. முத்துக்குமார் மற்றும் எம். ஜி. கண்ணப்பன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | டார்லிங் | காயத்ரி | 1:43 |
| 2 | என் காதல் தெய்வ | விஜய் யேசுதாஸ் | 3:11 |
| 3 | காதல் காதல் | ஹரிஷ் ராகவேந்திரா | 4:27 |
| 4 | மாத்து மாத்து | டிம்மி, சுசித்ரா, தினா | 4:44 |
| 5 | மதம் புடிச்ச | சுனிதா சாரதி | 4:13 |
| 6 | ஊர மறந்தோம் | ஹரிஹரன் | 4:50 |
| 7 | ஒய்யலே | சிலம்பரசன், மஹதி | 3:43 |
| 8 | உன்னை சந்தித்தேன் | ஹரிஷ் ராகவேந்திரா, ஹரிணி | 3:50 |

மேற்கோள்கள்
-----------

1. ↑  "நீ நான் நிலா". .
2. ↑  "நீ நான் நிலா" இம் மூலத்தில் இருந்து 2019-03-22 அன்று. பரணிடப்பட்டது.. .
3. ↑  "நீ நான் நிலா". .
4. ↑  "நீ நான் நிலா". .
5. ↑  "நீ நான் நிலா". .
6. 1 2  "பாடல்கள்". .
7. ↑  "பாடல்கள்" இம் மூலத்தில் இருந்து 2019-03-22 அன்று. பரணிடப்பட்டது.. .
8. ↑  "பாடல்கள்". .
9. ↑  "சிம்பு பாடல்". .
**பாலூர்காட் மகிளா மகாவித்யாலயா** என்பது இந்தியா மேற்கு வங்காளத்தின் தெற்கு தினஜ்பூர் மாவட்டத்தில் உள்ள பாலூர்காட்டிலுள்ள ஒரு மகளிர் கல்லூரியாகும். இந்தக் கல்லூரி கெளர் பங்கா பல்கலைக்கழகத்துடன் இணைக்கப்பட்டு, அதன் கீழ் இளங்கலை படிப்புகளை பெண் மாணவர்களுக்கு வழங்கி வருகிறது. 

தெற்கு தினஜ்பூர் மாவட்டத்தில் உள்ள ஒரே பெண்கள் கல்லூரியான இதில்,அங்குள்ள சமூகத்தில் அறியாமை, மூடநம்பிக்கைகள், கல்வியறிவின்மை மற்றும் வறுமை ஆகியவற்றை எதிர்த்துப் போராடும் வகையில் பெண் மாணவர்களுக்கு உயர்கல்வி அளிப்பதன் வழி பணிபுரிந்துவருகிறது.

துறைகள்
-------

### கலைப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு.
* அரசியல் அறிவியல்
* பொருளாதாரம்
* தத்துவம்
* புவியியல்
* கல்வி
* வீட்டு அறிவியல்
* மக்கள் தொடர்பு

### அறிவியல் பிரிவு

* விலங்கியல்
* தாவரவியல்
* வேதியியல்
* உணவு மற்றும் ஊட்டச்சத்து

அங்கீகாரம்
----------

2017 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் இக்கல்லூரிக்கு பி + அங்கீகாரம் வழங்கப்பட்டுள்ளது. இக்கல்லூரி பல்கலைக்கழக மானியக் குழுவினாலும் அங்கீகரிக்கப்பட்டுள்ளது .

மேற்கோள்கள்
-----------

1. ↑ . .
2. ↑  Colleges in West Bengal, University Grants Commission பரணிடப்பட்டது 16 நவம்பர் 2011 at the வந்தவழி இயந்திரம்
**எகிப்து உச்ச நீதிமன்றம்** எகிப்து நாட்டின் தலைநகர் கைரோவில் உள்ளது. இந்த உச்ச நீதி மன்றம் உயர் நீதிமன்ற மேல் முறையீட்டு மனுக்களை விசாரித்து தீர்ப்பினை வழங்கும். உயர் நீதிமன்றம் மற்றும் நிர்வாக நீதிமன்றங்களுக்கு இடையில் உள்ள பிரச்சனைகளை தீர்ப்பதற்கு இந் நீதிமன்றம் அதிகாரம் அளிக்கிறது

நீதிமன்றத்தின் அரசியலமைப்பு
---------------------------

இந்த நீதிமன்றம் எகிப்து அரசியலமைப்பு சட்டத்தின் படி கட்டமைக்கப்பட்டது.

நீதிபதிகள்
----------

```
நீதிபதிகள் எகிப்து நாட்டின் பிரதம மந்திரியால் நியமிக்கப்படுகிறார். நீதிபதிகளின் ஓய்வுக்கால வயது 70 ஆகும். 
```

### *தலைமை நீதிபதி*

```
	தற்போது தலைமை நீதிபதியாக அப்துல் வஹாப் அப்துல் ரஸாக் பதவி வகிக்கிறார். 
```

தகுதிகள்
--------

மேற்கோள்கள்
-----------

* எகிப்து உச்சநீதிமன்றம் பற்றி ஆங்கிலத்தில்
* எகிப்து அரசியலமைப்பு சட்டம்
* 

1. ↑  "Historical Overview". Official website of the Supreme Constitutional Court இம் மூலத்தில் இருந்து 2010-03-05 அன்று. பரணிடப்பட்டது.. .
2. ↑  "Legal Research Guide: Egypt - Law Library of Congress (Library of Congress)" இம் மூலத்தில் இருந்து 2011-11-22 அன்று. பரணிடப்பட்டது.. .
3. ↑  "Supreme Constitutional Court". Egypt State Information Service. .
**மங்கள மணி** (*Mangala Mani*) ஓர் இந்திய அறிவியலாளர். அந்தாட்டிக்காவில் ஒரு வருடத்திற்கு மேல் ஆய்வு மேற்கொள்ளும் முதல் இந்திய விண்வெளி ஆய்வு நிறுவன பெண் அறிவியலாளர் இவர்தான். மணி பெண்கள் அறிவியல் தொடருக்கான பிபிசியின் 100 பெண்களுள் ஒருவராகத் தேர்ந்தெடுக்கப்பட்டார்.

இளமை
----

இவரது குடும்பத்தில் பிறந்த ஆறு குழந்தைகளில் மணி மூத்தவர். இவர் சைபாபாத் ஹோலி மேரி பெண்கள் உயர்நிலைப் பள்ளியில் தனது பள்ளிக் கல்வியினை முடித்தார். செவ்வாய்க் கிரகத்தைப் பற்றிய நாசா செய்தித்தாள் கட்டுரையைப் படித்த மணி, விண்வெளி அமைப்பில் சேர தூண்டப்பட்டார். ஐதராபாத்தில் உள்ள மசாப் குள அரசு பல்தொழில்நுட்பக் கல்லூரியில் தொழில்நுட்ப வல்லுநர்களுக்கான பட்டயப் படிப்பினை வானொலி தொழில்நுட்ப கருவியில் பெற்றார். இந்த வகுப்பில் பயின்ற 80 பேரில் இவர் மட்டுமே மாணவி.

பணி
---

மணி பட்டய படிப்பினை முடித்த சிறிது காலத்தில் பாலாநகரில் உள்ள எச்ஏஎல்-ல் தனது தொழிற்பயிற்சியைத் தொடங்கினார். இந்திய விண்வெளி ஆய்வு நிறுவனத்துடனான நேர்காணலுக்கு இவர் அழைக்கப்பட்டார். நேர்காணலுக்குப் பிறகு மூன்று வாரங்களுக்குள் இசுரோவில் சேருவதற்கான நியமன ஆணையைப் பெற்றார். இசுரோ ஆய்வாளர்கள் குழு 2018 திசம்பரில் இந்தியாவின் அந்தார்டிக்கா ஆராய்ச்சி நிலையமான பாரதியில் 403 நாள் பயணத்தை முடித்தது. அப்போது 56 வயதான மணி இந்த அணியிலிருந்த ஒரே பெண்மணி ஆவார். இவர் 23 பேர் கொண்ட பயணக் குழுவில் ஒருவராக இருந்தார். 14 சுற்றுப்பாதைகளில் 10 சுற்றுப்பாதைகள் பாரதிக்குத் தெரியும் வகையில் தரை நிலையத்தைப் பராமரித்தார்.

மேற்கோள்கள்
-----------

1. ↑  Mary, S. B. Vijaya (2018-03-13). "ISRO's Mangala Mani and her expedition to Antarctica as the only woman scientist" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  Quint, The (2018-03-18). "ISRO’s Mangala Mani Completes 400-Day Antarctica Mission" (in en). .
3. ↑  "National Girl Child Day 2020: Meet Mangala Mani – ISRO scientist in historic Antarctica mission" (in en). 2020-01-24. .
4. ↑  "56-year-old first Isro woman to spend over a year in Antarctica". .
5. ↑  Wadhwa, Mansi. "Mangala Mani: ISRO Scientist Who Was In The Historic Antarctica Mission" (in en). .
6. ↑  Srivastava, Priya SrivastavaPriya. "Meet Mangala Mani, the first woman scientist from ISRO to spend 403 days in Antarctica". .
**குட்டிப்புரம் தொடருந்து நிலையம்** (குறியீடு: KTU) என்பது கேரளத்தின் மலப்புரம் மாவட்டத்தில் உள்ள ஒரு தொடருந்து நிலையம் ஆகும். இது இந்திய ரயில்வேயின் தென்னக இரயில்வே மண்டலத்தின் பாலக்காடு தொடருந்து கோட்டத்தின் கீழ் வருகிறது.

வரலாறு
------

குட்டிப்புரத்திற்கு அருகில் உள்ள தொடருந்து நிலையங்களில் ஒன்றான திரூர் தொடருந்து நிலையமானது கேரத்தின் பழமையான தொடருந்து நிலையம் ஆகும்.  திரூரில் இருந்து பேப்பூர் வரையிலான இருப்புப் பாதை மாநிலத்தின் பழமையான இருப்புப் பாதையாகும், இது தனுர், பரப்பனங்காடி மற்றும் வள்ளிக்குன்னு தொர்ருந்து நிலையங்களையும் கொண்டுள்ளது.  திரூர் - பேப்பூர் தொடருந்து பாதை 1861, மார்ச் 12 இல் செயல்படத் தொடங்கியது.  அதே ஆண்டில், திருரூரில் இருந்து குட்டிப்புரம் வரை திருநாவாயா வழியாக இருப்புப் பாதை அமைக்கப்பட்டு, 1861 மே முதல் நாளில் இருந்து செயல்படத் தொடங்கியது  குட்டிப்புரம் தொடருந்து நிலையம் மாநிலத்தின் பழமையான தொடருந்து நிலையங்களில் ஒன்றாகும்.  பின்னர் 1862 இல், குட்டிப்புரத்தில் இருந்து பட்டாம்பி வரை இருப்புப் பாதை விரிவுபடுத்தப்பட்டது, பின்னர் அது மீண்டும் அதே ஆண்டில் பட்டாம்பியில் இருந்து போத்தனூர் வரை விரிவாக்கப்பட்டது.  பின்னர் 1861-1862 ஆண்டுகளில் உருவாக்கப்பட்ட பேப்பூர் - போதனூர் பாதையின் விரிவாக்கமாக சென்னை - மங்களூர் இருப்புப் பாதை உருவாக்கப்பட்டது.

மேலும் பார்க்கவும்
------------------

* குட்டிப்புரம்
* குட்டிப்புரம் பாலம்
* பாரதப்புழா

மேற்கோள்கள்
-----------

1. ↑  "30 COVID-19 Special Arrivals at Kuttippuram SR/Southern Zone - Railway Enquiry". .
2. 1 2 3 4 5 6  "ആ ചൂളംവിളി പിന്നെയും പിന്നെയും...". *Mathrubhumi*. 17 June 2019 இம் மூலத்தில் இருந்து 30 November 2020 அன்று. பரணிடப்பட்டது.. .
3. ↑  "'Lifeline' of Malabar turns 125". *The Hindu*. 29 December 2012. .
**புத்தகப்புழு** (*The Bookworm*) என்பது 1850 ஆம் ஆண்டில் செருமன் ஓவியரும் கவிஞருமான கார்ல் இசுப்பிட்சுவெக் (Carl Spitzweg) என்பவரால் வரையப்பட்ட எண்ணெய் வண்ண ஓவியம் ஆகும். இவ்வோவியம் நெப்போலியப் போர்களுக்கும், 1848 ஆம் ஆண்டின் புரட்சிக்கும் இடைப்பட்ட காலத்து ஐரோப்பாவின் உள்நோக்கிய, பழமைவாத மனப்போக்கைப் படம்பிடித்துக் காட்டுகிறது. அதே நேரம், பரந்த உலகில் சுற்றிலும் நடப்பது பற்றிக் கவலைப்படாமல் இருக்கும் கல்விமான் ஒருவரினூடாக அவ்வாறான மனப்போக்கைக் கேலியும் செய்கிறது. 

ஓவியத்தில், ஒழுங்கற்ற முறையில் உடையணிந்த ஒர் வயதான புத்தக விரும்பி, நூலக ஏணி மேல் ஏறி நிற்கிறார். அவர் தமது கைகளுக்கு அடியிலும் கால்களுக்கு இடையிலும் பல புத்தகங்களைச் செருகி வைத்தபடி, இன்னொரு புத்தகத்தை விரித்து வாசித்துக் கொண்டு நிற்கிறார். தனது சூழலையே மறந்தவராக அவர் தனது ஆராய்ச்சியில் மூழ்கிப்போயிருக்கிறார். சரியாக வைக்கப்படாத கைக்குட்டை ஒன்று சட்டைப் பையிலிருந்து அலங்கோலமாகத் தொங்கிக்கொண்டிருக்கிறது. உள்நோக்கிய மனப்போக்கைக் காட்டும் ஓவியங்களோடு கூடிய உட்கூரையும் பிற அழகூட்டல் கூறுகளும் ஒருகாலத்தில் அந்த நூலகம் இருந்த உயர்வான நிலையைக் காட்டினாலும், படத்தில் தூசி படிந்து காணப்படுகிறது. 

ஓவியத்தின் வலது கீழ் மூலையில் நிறம் மங்கிப்போன ஒரு புவிக் கோளம் காணப்படுகிறது. கல்விமான் கையில் வைத்திருக்கும் நூல் மேலேயிருந்து வரும் மென்மையான பொன்னிற ஒளிக் கற்றைகளால் ஒளியூட்டப்படுகிறது. இவ்வாறான ஒளி இசுப்பிட்சிவெக்கின் ஓவியங்களில் காணப்படும் அவரது முத்திரை எனலாம். தரை காட்டப்படாததால், கல்விமான் ஏறி நிற்கும் ஏணியின் உயரம் படத்தில் தெரியவில்லை. எனினும் புவிக்கோள மாதிரியை வைத்து தரையின் இடத்தை ஓரளவு ஊகிக்கமுடியும். நூலகத்தின் மொத்த அளவு தெரியாவிட்டாலும், கல்விமான் மீவியற்பியல் பகுதியிலிருந்து புத்தகங்களைப் பார்த்துக்கொண்டிருப்பது மேலே கணப்படும் பெயர்ப் பலகையில் இருந்து தெரிகிறது. இது ஓரளவுக்கு நூலகத்தின் அளவைக் கோடிட்டுக் காட்டுவதுடன், புத்தக விரும்பியின் மறு உலகத் தன்மையையும் உணர்த்துகிறது. 

விக்கிமீடியா பொதுவகத்தில்,  
 ***Carl Spitzweg - Der Bücherwurm***   
என்பதில் ஊடகங்கள் உள்ளன.
**ஹிரலால் மசூம்தார் நினைவு மகளிர் கல்லூரி** என்பது மேற்கு வங்காளத்தின் தட்சினேஸ்வரத்தில் 1959 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். கலை, வணிகம் மற்றும் அறிவியல் ஆகிய பிரிவுகளில் இளங்கலை படிப்புகளை பெண் மாணவிகளுக்கு வழங்கும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது. 

  

1959 ஆம் ஆண்டில் **பிஸ்வரூப் சேவாஸ்ரம அறக்கட்டளையால்** நிறுவப்பட்ட இக்கல்லூரி, சாதி மற்றும் மதம் ஆகியவற்றைப் பொருட்படுத்தாமல் தகுதியான மாணவர்களுக்கு இணக்கமான சூழ்நிலையில் பல்கலைக்கழக கல்வியை வழங்குவதற்கான முதன்மை நோக்கத்துடனும் பெண்களின் அதிகாரத்திற்காக அர்ப்பணிப்புடன் செயல்பட்டு வருகிறது.

வரலாறு
------

1959 ஆகஸ்ட் 10 ஆம் நாள் வங்காளம், ஆங்கிலம், பொருளாதாரம், வரலாறு, சமஸ்கிருதம், அரசியல் அறிவியல் மற்றும் தத்துவம் ஆகிய துறைகளுடன் ஆரம்பிக்கபட்ட இக்கல்லூரியில் தற்போது 27 இளநிலை பட்டப்படிப்பு பிரிவுகளில் 1326 மாணவர்கள் வரை பயின்றுவருகின்றனர். 

  

30 முனைவர் பட்டம் பெற்ற ஆசிரியர்களுடன் மொத்தம் 111 பேர் வரை பணியாற்றுகின்றனர். 2001 ஆம் ஆண்டில் மேற்கு வங்க அரசால் முழு சட்ட அங்கீகாரம் பெற்று தனியார் அறக்கட்டளை கட்டுப்பாட்டிலிருந்து வெளியே வந்துள்ளது. ஆரம்பத்தில் கொல்கத்தா பல்கலைக்கழகத்துடன் இணைக்கப்பட்டிருந்த இக்கல்லூரி, 2008 ஆம் ஆண்டிலிருந்து பராசத்தில் உள்ள மேற்கு வங்க மாநில பல்கலைக்கழகத்திற்கு மாற்றப்பட்டது.

அங்கீகாரம்
----------

இந்த மசூம்தார் நினைவு மகளிர் கல்லூரி பல்கலைக்கழக மானியக் குழுவினால் அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார கவுன்சிலால் (என்ஏஏசி) 2016 ஆம் ஆண்டில் பி + + தரத்தை பெற்று அங்கீகரிக்கப்பட்டுள்ளது.

மேற்கோள்கள்
-----------

1. ↑  Colleges in West Bengal, University Grants Commission பரணிடப்பட்டது 2011-11-16 at the வந்தவழி இயந்திரம்
2. ↑  "Affiliated College of West Bengal State University" இம் மூலத்தில் இருந்து 2012-10-29 அன்று. பரணிடப்பட்டது.. .
3. ↑  "கல்லூரியின் வரலாறு". .
**பத்மா இராகவன்** (*Padma Raghavan*) ஒரு கணினி விஞ்ஞானி ஆவார். இவர் வாண்டர்பில்ட் பல்கலைக்கழகத்தில் ஆராய்ச்சிக்கான துணை ஆசிரியராக பணிபுரிகிறார்.

இராகவன் காரக்பூரில் உள்ள இந்தியத் தொழில்நுட்ப நிறுவனத்தில் 1985-இல் தொழில்நுட்ப பட்டத்தினை 1985ஆம் ஆண்டு பெற்றார். பின்னர் முனைவர் பட்டத்தினை 1991-இல் பென்சில்வேனியா மாநிலப் பல்கலைக்கழகத்திலிருந்து, அலெக்சு போத்தன் ஆய்வு மேற்பார்வையில் அணி சிதைவுக்கான இணையான அல்காரிதம்கள் பற்றிய ஆய்விற்ஆகப் பெற்றார். இராகவன் டென்னசி பல்கலைக்கழகம் மற்றும் ஓக் ரிட்ஜ் தேசிய ஆய்வகத்தில் பணிபுரிந்துள்ளார். பின்னர் 2000-இல் பென் மாநிலத்திற்கு ஆசிரியராகப் பணியில் சேர்ந்தார். பென் மாநிலத்தில், இவர் கணினி அறிவியல் மற்றும் பொறியியல் துறையில் புகழ்பெற்ற பேராசிரியராகவும், ஆராய்ச்சிக்கான துணைத் தலைவராகவும், மூலோபாய முயற்சிகளின் இயக்குநராகவும் ஆனார். இவர் 2016-இல் வாண்டர்பில்ட்டிற்கு துணைப் பணியாளராக மாறினார்.

2002ஆம் ஆண்டில், இராகவன் மரியா கோபெர்ட் மேயர் புகழ்பெற்ற அறிஞர் விருதை வென்றார், ஆர்கோன் தேசிய ஆய்வகத்தைப் பார்வையிட இவருக்கு நிதியளிக்கப்பட்டது. இவர் 2010இல் கணினி ஆய்வு சங்கத்தின் சி. ஆர். ஏ.-டபுள்யூ விரிவுரையாளராக பணியாற்றினார். இவர் 2013-இல் ஐ. இ. இ. இ.சக உறுப்பினர் ஆனார். அமெரிக்க அறிவியல் மேம்பாட்டிற்கான கழகத்தின் சகாவாக 2022-இல் தேர்ந்தெடுக்கப்பட்டார்.

இராகவனின் கணவர், கணிதவியலாளர் ஸ்டீவ் சிம்ப்சன், இவருடன் பென் மாகாணத்திலிருந்து வாண்டர்பில்ட்டுக்கு குடிபெயர்ந்தார்.

மேற்கோள்கள்
-----------

1. ↑  *Curriculum vitae* (PDF), 2015, retrieved 2016-05-06.
2. 1 2 3  Moran, Melanie (December 2015), "Vanderbilt names Padma Raghavan as vice provost for research", *Research news @ Vanderbilt*, Vanderbilt University, retrieved 2016-05-06Moran, Melanie (December 2015), "Vanderbilt names Padma Raghavan as vice provost for research", *Research news @ Vanderbilt*, Vanderbilt University, retrieved 2016-05-06.
3. ↑  "On the move", *Chicago Tribune*, March 5, 2002.
4. ↑  *Padma Raghavan Distinguished Lecture Series*, Computing Research Association, October 12, 2010, retrieved 2016-05-06.
5. ↑  "2022 AAAS Fellows | American Association for the Advancement of Science (AAAS)" (in en). .

வெளி இணைப்புகள்
---------------

* Padma Raghavan publications indexed by Google Scholar
**மாதவரம் புறநகர் பேருந்து நிலையம்** (*Madhavaram Inter-city Bus Terminus*) என்பது சென்னையின் துணைப் பேருந்து நிலையமாகும். இது இந்தியாவின், சென்னையில், மாதவரத்தில் உள்ள உள் வட்டச் சாலையில் அமைந்துள்ளது. இது 8 ஏக்கர்கள் (32,000 m2) பரப்பளவில் அமைந்துள்ளது. இது கோயம்பேடு, நகரிலுள்ள சென்னைப் புறநகர் பேருந்து நிலையத்தின் போக்குவரத்து நெரிசலைத் தவிர்க்க கட்டப்பட்டது. இங்கிருந்து ஆந்திரா மற்றும் தெலுங்கானா பகுதிகளுக்கு, திருப்பதி, நெல்லூர், விஜயவாடா, கர்னூல், புட்டப்பர்த்தி, விசாகப்பட்டினம், பத்ராச்சலம் மற்றும் ஹைதராபாத் போன்ற நகரங்களுக்கும் பேருந்துகள் இயக்கப்படுகின்றன. 2018 ஆம் ஆண்டில், இந்த இரு மாநிலங்களுக்கும் தினசரி சராசரியாக 12,500 பயணிகள் பயணித்து வருகின்றனர். தமிழ்நாடு மற்றும் ஆந்திர அரசுகள் தினசரி 315 பேருந்து சேவைகளை இயக்குகின்றன, வார இறுதி நாட்களில் இது மேலும் அதிகரிக்கிறது.

வரலாறு
------

இந்த முனையம் ₹ 95 கோடி செலவில் 2018 இல் கட்டப்பட்டது. இது 2018 ஆம் ஆண்டு அக்டோபர் 10 ஆம் தேதி தமிழ்நாடு முதலமைச்சர் எடப்பாடி க. பழனிச்சாமியால் தொடங்கி வைக்கப்பட்டது.

முனைய வசதிகள்
-------------

இந்த முனையம் 8 ஏக்கர்கள் (32,000 m2) ஏக்கர் பரப்பளவில், இரண்டு அடுக்குகளாக கட்டப்பட்டுள்ளது. தரைத்தளத்தில் 42 பேருந்துகளுக்கும் மற்றும் மேல் தளத்தில் 50 பேருந்துகளுக்கும் இடமளிக்க முடியும். தனியே நகர பேருந்துகளுக்கு ஒன்பது இடங்கள் உள்ளன. 1,700 இரு சக்கர வாகனங்கள் மற்றும் 72 தானூந்துகள் நிறுத்துமிடம் உள்ளன.

ஆறு படிகட்டுக்கள், மூன்று சுமைதூக்கிகள், இரண்டு ஏடிஎம் கவுண்டர்கள், இரண்டு டிக்கெட் கவுண்டர்கள் மற்றும் தகவல் அலுவலகங்கள் உள்ளன. இதனுடன் கூடுதலாக எட்டு கடைகள், ஒரு உணவகம், ஒரு குழந்தை உணவு அறை, ஒரு குடும்பம் காத்திருக்கும் மண்டபம், குழு ஓய்வு அறை, சுகாதார மருத்துவமனை, மருந்தகம் மற்றும் தங்குமிட வசதிகள் உள்ளது.

இந்த முனையத்தில் ஒரு 40,000 லிட்டர் மேல்நிலை தொட்டி, 500,000 லிட்டர் நிலத்தடி நீர், மற்றும் 200,000 லிட்டர் கழிவுநீர் சுத்திகரிப்பு ஆலை மூலம் சேவை அளிக்கப்படுகின்றன.

மேலும் காண்க
------------

* சென்னை புறநகர் பேருந்து நிலையம்
* சென்னை ஒப்பந்த வண்டி பஸ் டெர்மினஸ்
* கிளாம்பாக்கம் புறநகர் பேருந்து நிலையம்
* சென்னை போக்குவரத்து

மேற்கோள்கள்
-----------

1. ↑  "Madhavaram inter-city bus terminus to open in two months". *The Hindu* (Chennai: Kasturi & Sons). 4 April 2018.. பார்த்த நாள்: 23 Mar 2019.
2. ↑  Kabirdoss, Yogesh (25 March 2018). "Madhavaram bus terminus ready for launch but Kilambakkam facility still in limbo". *The Times of India* (Chennai: The Times Group).. பார்த்த நாள்: 23 Mar 2019.
3. ↑  Kabirdoss, Yogesh (25 March 2018). "Madhavaram bus terminus ready for launch but Kilambakkam facility still in limbo". *The Times of India* (Chennai: The Times Group).. பார்த்த நாள்: 23 Mar 2019.
4. ↑ . 4 April 2018.
5. ↑  "CM inaugurates Madhavaram bus terminus". *The Hindu* (Chennai: Kasturi & Sons). 11 October 2018.. பார்த்த நாள்: 23 Mar 2019.
6. 1 2 3 . 4 April 2018.
**மதுசூதன் யாதவ்** (*Madhusudan Yadav*) பாரதிய ஜனதா கட்சியினைச் சார்ந்த இந்திய அரசியல்வாதி ஆவார். இவர் சத்தீசுகரின் ராஜ்நந்தகாவுன் மக்களவைத் தொகுதியினைப் பிரதிநிதித்துவப்படுத்தும் இந்தியாவின் 15ஆவது மக்களவை உறுப்பினராக இருந்தவர் ஆவார்.

அரசியல் வாழ்க்கை
----------------

யாதவ் 2009 இந்திய பொதுத் தேர்தலில் 100,000 வாக்குகள் வித்தியாசத்தில் இந்தியத் தேசிய காங்கிரசின் தேவ்வ்ரத் சிங்கை தோற்கடித்து 15ஆவது மக்களவைக்கு முதலில் தேர்ந்தெடுக்கப்பட்டார். 2015-இல், இவர் ராஜ்நந்தகான் மாநகராட்சியின் தலைவராக ஆனார். இவர் 2018 சத்தீசுகர் சட்டப் பேரவைத் தேர்தலில் டோங்கர்கான் சட்டசபைத் தொகுதியில் போட்டியிட்டார். ஆனால் இந்தியத் தேசிய காங்கிரசின் தலேஷ்வர் சிங் சாகுவிடம் தோற்றார்.

திசம்பர் 2011-இல், மதுசூதன் யாதவ் முன்மொழியப்பட்ட ஜன் லோக்பால் மசோதாவின் கீழ் தொகுதி சி ஊழியர்களைச் சேர்க்க வேண்டும் என்று வாதிட்டார்.

மேலும் பார்க்கவும்
------------------

* இந்தியாவின் 15வது மக்களவை உறுப்பினர்களின் பட்டியல்

மேற்கோள்கள்
-----------

1. 1 2 3 4 5 6 7  "Lok Sabha" இம் மூலத்தில் இருந்து 2011-10-04 அன்று. பரணிடப்பட்டது.. .
2. ↑ . 2009-05-17.
3. ↑  "Lokpal Bill report shows panel split on most points". .
வார்ப்புரு:Regions of New York
**நியூயார்க் கீழ் மாநிலம்** (*Downstate New York*) என்பது அமெரிக்காவின் நியூயார்க் மாநிலத்தின் ஒரு பகுதியைக் குறிக்கும். இம்மாநிலத்தின் மற்றைய பகுதி நியூயார்க் மேல் மாநிலம் எனப்படுகிறது. இருப்பினும் மேல்மாநிலத்தின் பணமதிப்பை விட குறைவான பணமதிப்பையே கீழ்மாநிலம் கொண்டுள்ளது. மேல் மாநிலம் போலவே கீழ்மாநிலமும் பல துணைப் பகுதிகளாக பிரிக்கப்பட்டுள்ளது: நியூயார்க் நகரம், லாங் தீவு.

கீழ்மாநிலம் மிகப் பெரிய மக்கள்தொகையைக் உள்ளது. மேல்மாநிலம் நியூயார்க் மாநிலத்தின் பரப்பளவில் பெரும்பகுதியை கொண்டிருந்தாலும்  குறைந்த அளவு அது மக்கள் தொகையை கொண்டுள்ளது. இந்த இரு பகுதிகளிலும் பண்பாடு, பொருளாதாரம், மற்றும் சமூக அமைப்புகள் ஆகியவற்றின் அடிப்படையில் கலாச்சார ரீதியாகவும், சமூக ரீதியாகவும் வேறுபடுகின்றன.

வரையறைகள்
---------

நியூயார்க் மாநில போக்குவரத்து வாரியம் டச்செசு, ஆரஞ்சு கவுண்டிகள், கிழக்கு மற்றும் தெற்குப் பகுதிகள் உள்ளிட்ட பகுதியை "கீழ்மாநிலம்" என்று வரையறுக்கிறது.

பெரும்பாலான பிற பகுதிகளைப் போலவே, வடபகுதி மற்றும் தென்பகுதி நியூயார்க் இடையே வறையறைக்கப்பட்ட அல்லது நிரந்தர எல்லை இல்லை. நியூயார்க்கின் வடபகுதி மற்றும் தென்பகுதி  இடையில் எல்லைகளை விலக்கிகொள்ள  மாநிலங்களுக்கு இடையிலான  84 பகுதியை அடிக்கடி பயன்படுத்துகின்றனர், இருப்பினும், மக்களைப் பொறுத்தவரையில், பொதுவாக கீழேயுள்ள எல்லைகள் வறையறுக்கப்பட்ட எல்லையை காட்டிலும் வடக்கே இருக்க வேண்டும் எனவும், அதற்கு  நேர்மாறாகவும் கருதுகின்றனர். நகர்ப்புற விரிவாக்கம் கிராமப்புற சமூகங்களை புறநகர்ப்பகுதிகளாக மாற்றுகிறது, .இதனால் பலர் தென் பகுதி பிராந்தியத்தின் பகுதியாக, ஆரஞ்ச் கவுன்டடி மற்றும் டட்சஸ் கவுன்டின் பகுதி இருப்பதாக அருகிலுள்ள புட்னொன் கவுண்டியை கருதுகின்றனர். மேலும், 2010 ஆம் ஆண்டில், மெட்ரோ-வட ரயில் தண்டவாளம், லான்டீலா ரயில் ரோட்டை மூன்று தசாப்தங்களில் முதன்முறையாக அமெரிக்காவின் பரபரப்பான பயணிகள் வரிசையாக ரன்டிபீடியாவில் கடந்து சென்றது, இது தென் பகுதியில் ஏற்பட்ட கலாச்சார மாற்றத்தை குறிக்கிறது.

அதிகாரப்பூர்வ பயன்பாடு
----------------------

தென்கிழக்கு மாகாண பல்கலைக்கழகம் ("SUNY"), தென்கிழக்கு மருத்துவப் பள்ளியின் பெயரில், கிழக்கு பிளாட்ப்ஷ், புரூக்ளின் நகரில் அமைந்துள்ள தென்பகுதி மருத்துவ மையம் என்ற பெயரில் ஒரு அதிகாரப்பூர்வமாக அழைக்கப்படுதிறது.நியூ யார்க் மாநில போக்குவரத்து கழகம்டி இந்த வார்த்தையை பயன்படுத்துகிறது.

மேற்கோள்கள்
-----------

1. ↑  "Downstate Region" இம் மூலத்தில் இருந்து 14-12-2012 அன்று. பரணிடப்பட்டது... பார்த்த நாள்: 1-12-2012.
**மின்னிதழ்** அல்லது **இணைய இதழ்** (ஆங்கில மொழி: *online magazine*) என்பது இணையத்தில் வெளிவரும் இதழ்களைக் குறிக்கிறது. மின் + இதழ் என்பது மின்னிதழ் எனப் பெயர் பெற்றது. இது இணையப்பக்கமாகவோ இணையக் கோப்பாகவோ புரட்டும் புத்தகமாகவோ பொதுவாக வெளிவருகிறது. 2000களில் அச்சில் வந்த இதழ்கள் இணையத்தில் வெளிவரத் தொடங்கின. இணையத்தில் மட்டுமே இயக்கும் இதழ்களும் 2010கள் வாக்கில் உருவாகின. பலரது படைப்புகளை ஒருங்கே இணைத்து குறிப்பிட்ட இடைவெளியில் தொடர்ந்து இற்றை செய்யப்படுவது மின்னிதழ்களின் அடிப்படை பண்பாகும்.

வகைகள்
------

அச்சு இதழ்களைப் போல வெளியீட்டு இடைவெளியின் அடிப்படையில் வார மின்னிதழ், மாத மின்னிதழ், காலாண்டு மின்னிதழ் என்று வகைப்படுத்தலாம். வெளியீடுகள் அடிப்படையில் அச்சு வடிவில் வந்தவற்றை இணையத்தில் வெளியிடும் இதழ்கள், இணையத்தில் மட்டும் வெளிவரும் இதழ்கள் என்று இருவகையாகப் பிரிக்கலாம். ஆய்விதழ்கள், கலை இலக்கிய இதழ்கள் மற்றும் பல்சுவை மின்னிதழ்கள் என்று உள்ளடக்கத்தின் அடைப்படையில் பிரிக்கலாம்.

தமிழில் உள்ள சில மின்னிதழ்கள்
-----------------------------

* உலகத்தமிழ்
* சொல்வயல்
* திண்ணை
* அரண்
* முத்துக்கமலம்
* ஆறாம்திணை
* சிறகு
* வல்லமை

இவற்றையும் பார்க்கலாம்
----------------------

* தமிழ் இணைய இதழ்கள்
* தமிழ்ச் சிற்றிதழ்

மேற்கோள்கள்
-----------

1. ↑  ஆண்டோபீட்டர், மா. *தமிழும் கணிப்பொறியும்* (2002 ). கற்பகம் புத்தகாலயம்.
2. ↑   *தமிழ்க் கணினி இணையப் பயன்பாடுகள்* (முதல் ). முனவைர் துரை மணிகண்டன்.
3. ↑  Carr, David (2005-02-10). "The Founder of Salon Is Passing the Mouse" (in en-US). *The New York Times* இம் மூலத்தில் இருந்து 2021-01-26 அன்று. பரணிடப்பட்டது.. .
4. ↑  இல, சுந்தரம். *கணினித் தமிழ்* (முதல் ). விகடன். பக். 257.
5. ↑  "5வது சுரண்டை மின்னிதழ் எழுதுங்கள்!".. பார்த்த நாள்: 30 December 2023.

The AUTianz மின்னிதழின் அதிகாரப்பூர்வ வலைத்தளம்
திண்ணை இணைய வார இதழ்
சாரணியத்தில் பேரணித் திரட்டு (jamboree ஜம்போரி என பரவலாக அறியப்படுகிறது) என்பது தேசிய அல்லது சர்வதேச அளவில் அணிவகுத்துச் செல்லும் சாரணர்கள் மற்றும்/அல்லது பெண் வழிகாட்டிகளின் ஒரு பெரிய கூடலாகும்.

வரலாறு
------

1 வது உலக சாரணர் பேரணித் திரட்டு 1920 ஆம் ஆண்டில் நடைபெற்றது, இது ஐக்கிய இராச்சியத்தால் நடத்தப்பட்டது. அதன் பின்னர், இருபத்திமூன்று உலக சாரணியப் பேரணித் திரட்டு, பரவலாக நான்கு ஆண்டுகளுக்கு ஒருமுறை பல்வேறு நாடுகளில் நடத்தப்படுகின்றன. 26வது உலக ஜம்போரி 2027ல் போலந்தில் நடைபெற உள்ளது.

சொற்பிறப்பியல்
--------------

**ஜம்போரி** என்ற வார்த்தையின் தோற்றம் சரியாக புரிந்து கொள்ளப்படவில்லை. இது பல அகராதி உள்ளீடுகளில் பிரதிபலிக்கிறது. எடுத்துக்காட்டாக, *கனடியன் ஆக்சுபோர்டு அகராதியின்படி*, இதன் சொற்பிறப்பியலானது "19 ஆம் நூற்றாண்டு, தோற்றம் தெரியவில்லை" எனக் குறிப்பிடப்பட்டுள்ளது. ஆக்சுபோர்டு ஆங்கில அகராதி (OED) இது அமெரிக்க வட்டாரச் சொல்லில் இருந்து வந்ததாகக் கண்டறிந்தது, 1868 இல் நியூயார்க் ஹெரால்டில் பயன்படுத்தப்பட்டதைக் கண்டறிந்து பின்னர் 19 ஆம் ஆண்டில் ஐரிய எழுத்தில் பயன்படுத்தப்பட்டது. 

இந்த வார்த்தை பேடன்-பவல் என்பவரால் உருவாக்கப்பட்டது என்று சாரணிய இயக்கத்தில் பிரபலமாக நம்பப்படுகிறது, ஆனால் இதற்கு எழுத்துப்பபூர்வ ஆவணங்கள் எதுவும் இல்லை, மேலும் இந்த வார்த்தை பல தசாப்தங்களுக்கு முன்னர் பயன்பாட்டில் இருந்தது.

### மற்ற கோட்பாடுகள்

"ஜம்போரி" என்ற வார்த்தையானது `இந்தி முதல் சுவாகிலி முதல் பூர்வீக அமெரிக்க மொழிகள் வரை பல சாத்தியமான தோற்றங்களைக் கொண்டுள்ளது, இது பேடன்-பவல் பயன்படுத்திய அர்த்தத்தை மேலும் குழப்பமுறச் செய்வதாக உள்ளது.

மேற்கோள்கள்
-----------

1. ↑   "OED Online".. (September 2013). Oxford University Press.
2. ↑
3. ↑  Ashton, E. O. (1947). *Swahili Grammar: Including intonation*. Longman House. பன்னாட்டுத் தரப்புத்தக எண்:0-582-62701-X.
4. ↑  Nurse, Derek (1993). *Swahili and Sabaki: a linguistic history*.
பொதுவாக *வண்டல்மண்* , *கரிசல்மண்*, *செம்மண்*, *சரளைமண்/துருக்கல்மண்* மற்றும் *பாலைமண்* என ஐந்து வகையாக பிரிக்கலாம்.

மண்வகைகள்
---------

### வண்டல் மண்

மெல்லிய துகள்களால் ஆனது. ஆறு தன்படிதல் செயலால் ஏற்படுத்தியது மிகவும் வளமானமண் ஆகும் இதில் நெல் வாழை ,கரும்பு ஊடு பயிராக சோளம் ,உளுந்து, பாசிபயிர் பயிரிடப்படுகிறது டெல்டா மாவட்டங்களான தஞ்சாவூர், திருவாரூர், நாகபட்டினம் திருச்சி ,பெரம்பலூர், அரியலூர் ,கடலூர், கரூர் மற்றும் ஈரோடு மாவட்டங்களில் வண்டல்மண் பரவிக் காணப்படுகிறது .

### கரிசல் மண்

எரிமலை குழம்பு லாவா பூமியிலிருந்து வெளிவந்து படிதலால் ஏற்பட்டது. இதில் பருத்தி, நெல், வாழை, கரும்பு, கிழங்கு வகைகள் பயிரிடப்படுகின்றன. கரிசல்மண் பொதுவாக கோவை ஈரோடு, திருநெல்வேலி, விருதுநகர் மாவட்டங்களில் பரவிக் காணப்படுகிறது.

### செம்மண்

இது பொதுவாக சிவப்பு நிறமாக இருப்பதால் செம்மண் கேரட், பீட்ருட் கிழங்குகள் பயிரிடப்படுகிறது. புதுக்கோட்டை, மதுரை , ராமநாதபுரம், பெரம்பலூர் ,அரியலூர் பரவிக் காணப்படுகிறது 

### துருக்கல் மண் / சரளை மண்

இந்தமண் பாறைப்பரல்களால் ஆனது. பீடபூமியானது மலைப்பாங்கான பிரதேசத்தில் காணப்படும் சோளம், கம்பு, தினை வகைகள் பயிரிடப்படுகிறது வேலூர் ,தர்மபுரி ,கிருஷ்ணகிரி ,சேலம், திருவண்ணாமலை, நீலகிரி, திருப்பூர், கோவை மாவட்டங்களில் துருக்கல்மண் / சரளைமண் பரவிக் காணப்படுகிறது

### பாலை மண்

இவை கடற்கரை ஒட்டிய பிரதேங்களில் பரவிக்காணப்படுகிறது உப்பு மற்றும் கருவாடு, மீன் வலை உலர்த்துகின்றனர்.

மேற்கோள்கள்
-----------
**தலக்காடு** என்பது இந்தியாவின் கேரள மாநிலத்தின், மலப்புரம் மாவட்டத்தில் மக்கள் தொகை கணக்கெடுப்பில் உள்ள ஊராகும்.

மக்கள்தொகையியல்
---------------

2001 இந்திய மக்கள் கணக்கெடுப்பின் படி, தலக்காட்டின் மொத்த மக்கள் தொகை 30577ஆகும். இதில் ஆண்களின் எண்ணிக்கை 14269 என்றும், பெண்களின் எண்ணிக்கை 16308 என்றும் உள்ளது.
KL-55 என்பது தலக்காடு ஊராட்சியின் ஆர்.டி.ஓ வாகனப் பதிவுக் குறியீடு ஆகும்.

தலக்காடு ஊராட்சியில் உள்ள முக்கிய இடங்கள்
-----------------------------------------

* பி.பி. அங்காடி நகரம் (பெட்டத்து புதியங்கடி)
* திரூர் ஆற்றின் மீது உள்ள மாங்காத்திரி பாலம்

தலக்காடு கிராம ஊராட்சி திரூர் நகரின் தெற்கு பகுதியாக கருதப்படுகிறது.

தலக்காடு வார்டுகள்
------------------

தலக்காடு கிராம ஊராட்சி பின்வரும் 19 வார்டுகளை கொண்டுள்ளது: 

| வார்டு எண். | பெயர் | வார்டு எண். | பெயர் |
| --- | --- | --- | --- |
| 1 | மாங்காத்திரி | 2 | கட்டாச்சிரா |
| 3 | கரையில் | 4 | புல்லூர் |
| 5 | புல்லுரல் | 6 | கன்ஹிரிகோல் |
| 7 | வடக்கன் குட்டூர் | 8 | தெக்கன் குட்டூர் |
| 9 | முக்கிலாபீடிகா | 10 | வெங்களூர் |
| 11 | கோலோப்பலம் | 12 | கொட்டத்தாரா |
| 13 | பிபி அங்காடி டவுன் | 14 | பாராசேரி கிழக்கு |
| 15 | பாறைச்சேரி மேற்கு | 16 | பூகைதா |
| 17 | பிபி அங்காடி | 18 | வடக்கே அங்காடி |
| 19 | கல்லுகடவு |  |  |

போக்குவரத்து
------------

தலக்காடு கிராமம் திரூர், குட்டிப்புரம் நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோட்டில் உள்ளது. அருகிலுள்ள பெரிய தொடருந்து நிலையம் திரூரில் உள்ளது.

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India.. பார்த்த நாள்: 2008-12-10.
2. ↑  "Wards of Thalakkad". .
**சுனிதா சரவாகி** (*Sunita Sarawagi*) என்பவர் இந்தியக் கணினி அறிவியலாளர். இவர் தரவுத்தளம், தரவு அகழ்தல் மற்றும் இயந்திர கற்றல் பிரிவில் ஆய்வு மேற்கொண்டு வருகிறார். இதில் இயற்கை மொழி முறையாக்கத்தில் வார்த்தைகளிலிருந்து அமைப்பு தரவுகளை உருவாக்கி வருவதில் ஆய்வு மேற்கொள்கிறார். இவர் மும்பை இந்திய தொழில்நுட்பக் கழகத்தில் கணினி அறிவியல் மற்றும் பொறியியல் நிறுவன பேராசிரியராக உள்ளார்.

கல்வி மற்றும் பணி
-----------------

சரவாகி 1991-இல் காரக்பூரில் உள்ள இந்திய தொழில்நுட்பக் கழகத்தில் கணினி அறிவியலில் இளநிலைப் பட்டம் பெற்றார். இவர் கலிபோர்னியா பல்கலைக்கழகம், பெர்க்லியில் தரவுத்தள நிபுணரான மைக்கேல் ஸ்டோன்பிரேக்கருடன் கணினி அறிவியலில் பட்டதாரி படிப்பிற்காகச் சென்றார், 1993-இல் முதுநிலைப் பட்டம் பெற்றார் சரவாகி, 1996-ல் தனது முனைவர் பட்ட ஆய்வினை முடித்தார். இவர் *பெரிய பல பரிமாண வரிசைகளின் திறமையான அமைப்பு* மற்றும் *மூன்றாம் நிலை நினைவக தரவுத்தள வினவல் செயலாக்கத்தில்* முனைவர் பட்டம் பெற்றார். 

கலிபோர்னியாவின் சான் ஓசே பல்கலைக்கழக, அல்மேடன் ஆராய்ச்சி மையத்தில் ஐ.பி.எம். ஆராய்ச்சிக்காக ஆராய்ச்சியாளராகப் பணிபுரிந்த பிறகு, 1999-இல் மும்பையில் உள்ள இந்திய தொழில்நுட்பக் கழகத்தில் உதவிப் பேராசிரியரானார். இவர் 2003-இல் இணைப் பேராசிரியராகவும், 2014-இல் பேராசிரியராகவும் பதவி உயர்வு பெற்றார். 2020 முதல் இவர் இயந்திர நுண்ணறிவு மற்றும் தரவு அறிவியல் மையத்தின் தலைவராக உள்ளார்.

அங்கீகாரம்
----------

சரவாகி 2019-இன் பொறியியல் மற்றும் கணினி அறிவியலுக்கான இன்போசிஸ் பரிசை "தரவுத்தளம், தரவுத் தேடல், இயந்திர கற்றல் மற்றும் இயற்கை மொழி செயலாக்கம் மற்றும் ஆராய்ச்சி நுட்பங்களின் முக்கியமான பயன்பாடுகளுக்காக" இந்த விருது வழங்கப்பட்டது. இதே ஆண்டில், காரக்பூர் இந்திய தொழில்நுட்பக் கழகம், இவருக்குச் சிறப்பு மிக்க முன்னாள் மாணவர் விருதை வழங்கியது. மும்பையிலுள்ள இந்திய தொழில்நுட்பக் கழகம் பேராசிரியர் ஹெச். ஹெச். மாத்தூர் பயன்பாட்டு அறிவியல் சிறப்பு விருதினை வழங்கியது.

சரவாகி 2013-இல் இந்திய தேசிய பொறியியல் அகாதமி சகாவாக ஆனார். மேலும் 2021 கணிமைப் பொறிகளுக்கான சங்கம் சகாவாக "தகவல் பகுப்பாய்வு, பிரித்தெடுத்தல் மற்றும் ஒருங்கிணைப்புக்கான புள்ளிவிவர இயந்திர கழற்றலுக்கான" பங்களிப்புகளுக்காக பங்களிப்புகளுக்காகத்.

மேற்கோள்கள்
-----------

1. *Curriculum vitae* (PDF), retrieved 2022-01-21
2. *ACM Names 71 Fellows for Computing Advances that are Driving Innovation*, Association for Computing Machinery, January 19, 2022, retrieved 2022-01-19
3. "Engineering and Computer Science, 2019: Sunita Sarawagi", *Infosys Prize Laureates*, Infosys Limited, retrieved 2022-01-21
4. கணித மரபியல் திட்டத்தில் சுனிதா சரவாகி

வெளி இணைப்புகள்
---------------

* முகப்பு பக்கம்
* Sunita Sarawagi வெளியீடுகள்